grikskt = "sendiboð" (frá Guði ella Jesusi Kristi) at boða kristna evangeliið og seta á stovn kirkjulið, ikki altíð lærusveinur. Áram Áram í Gamla Testamanti eitur landið norðan fyri Palestina Áram. Nú eitur hetta landið Sýria. Árameiskt mál, nær skylt við hebráiskt, var vanligasta talumálið og skriftmálið í Palestina. Sí eisini Sýria. Árábia Árábia land eystan fyri og sunnan fyri Palestina. Í Nýggja Testamenti ráddu nabátar í Árábia. Ásia Rómverskur landspartur vestarlaga í Lítlu Ásiu. Efesus var sæti hjá landshøvdinganum; skal ikki verða mistikið við heimspartin Ásia. Ásjera Kánaneisk gudinna fyri fruktbari. Ásjera er tann sama sum Astarte í sambandi við Báal. Ásjerustólpar vórðu reistir henni til heiðurs, teir ímynda kanska lívsins træ. Ásjera varð dýrkað á altarum og í halgidómum. Ásjerudýrkanin ávirkaði summi skifti ísraelsku gudsdýrkanina, t. d. 1 Kong 15,13. ásýnd útsjónd, skap Ázazel Oyðimarkarandi. Geitarbukkur varð sendur honum út í oyðimørkina sáttargerðardagin mikla. Sí sáttargerðardag undir hátíð.